بیان تلبیس الجہمیہ

بیان تلبيس الجهمية في تأسيس بدعهم الكلامية یا نقض التأسيس، شیخ الإسلام ابن تیمیہ کی ایک مفصل علمی کتاب ہے، جس میں انھوں نے فخر الدین الرازی کی کتاب تأسيس التقديس کا رد کیا ہے اور علمِ کلام کی بدعتوں کی بنیادوں کو منہدم کرتے ہوئے بہت سی مسائل کی دقیق علمی تحقیق کی ہے۔
ان کے شاگردِ رشید، ابن قیم الجوزیہ، نے اس کتاب کی مدح اپنی نونیہ میں ان الفاظ میں کی:
"وكذلك التأسيس أصبح نقضهُ أعجوبة للعالم الرباني"
”تأسيس (التقديس) کا رد ایسا ہو گیا ہے کہ وہ ربانی علما کے لیے ایک عجوبہ بن چکا ہے“
 کتاب کا موضوع 
یہ کتاب بنیادی طور پر فخر الدین الرازی کے اس دعویٰ کا رد ہے جو انھوں نے "تأسيس التقديس" میں بعض صفاتِ الٰہی، جیسے استواء (اللہ کا عرش پر بلند ہونا) کی تأویل کرتے ہوئے پیش کیا تھا۔
ابن تیمیہ اس ضمن میں فرماتے ہیں:
 "من شبّه الله بخلقه فقد كفر، ومن جحد ما وصف الله به نفسه فقد كفر، فليس ما وصف الله به نفسه تشبيهًا"
”جس نے اللہ کو اس کی مخلوق سے مشابہ قرار دیا، اس نے کفر کیا اور جس نے وہ صفات جو اللہ نے خود اپنے لیے بیان کی ہیں ان کا انکار کیا، وہ بھی کفر کا مرتکب ہوا؛ کیونکہ اللہ نے جو اپنے لیے صفات بیان کی ہیں، وہ تشبیہ نہیں ہیں“
اور ایک اور مقام پر:
 "المعطّل يعبد عدمًا، والمشبّه يعبد صنمًا"
”معطِّل (صفات کا انکار کرنے والا) عدم کی عبادت کرتا ہے اور مشبِّه (تشبیہ دینے والا) بت کی پوجا کرتا ہے“بيان تلبيس الجهمية في تأسيس بدعهم الكلامية.تحقيق يحيى بن محمد الهنيدي.طبع مجمع الملك فهد لطباعة المصحف الشريف.1426 هـ.( 1/ 7-8 ).
 اصحابِ بدعت کے ساتھ نرم برتاؤ کا اصول 
ابن تیمیہ بعض ایسے اہلِ کلام کو کافر نہیں کہتے جو لاعلمی کی بنیاد پر انکار کرتے ہیں:
> "لو وافقتكم لكنت كافرًا – مريدًا لعلمي بأن هذا كفر مبين – وأنتم لا تكفرون لأنكم من أهل الجهل بحقائق الدين"
”اگر میں تمھارے قول سے متفق ہو جاؤں تو کافر ہو جاؤں گا — کیونکہ مجھے علم ہے کہ یہ کھلا کفر ہے — لیکن تم (کافر نہیں) کیونکہ تم دین کی حقیقت سے جاہل ہو“
 کتاب کا مقصد 
ابن تیمیہ خود بیان کرتے ہیں کہ:
> "ها نحن نذكر ما ذكره أبو عبد الله الرازي في كتابه الذي سماه تأسيس التقديس، وضمنه الرد على مثبتي الصفات..."
”ہم اب ذکر کرتے ہیں وہ سب کچھ جو امام الرازی نے اپنی کتاب ‘تأسيس التقديس’ میں بیان کیا، جس میں انھوں نے صفاتِ الٰہی کو ماننے والوں اور اللہ کے عرش پر ہونے اور احادیث و آیات میں آئی ہوئی خبری صفات کے قائلین کا رد کیا“
ائمۂ سلف سے منقول مناظرے:

ابن تیمیہ نے امام عبد العزیز الكنانی جیسے اہلِ علم سے منقول مناظروں کو بھی پیش کیا، جنھوں نے جہمیہ کے ساتھ اللہ کے علو (بلندی) کے اثبات میں مناظرے کیے اور ان کا ایک (اب مفقود) کتاب "الرد على الزنادقة الجهمية" میں ان مناظروں کو محفوظ کیا گیا تھا۔

 بیرونی روابط 
تحميل الكتاب

 حوالہ جات 

زمرہ:کتب علم الکلام
زمرہ:اہل سنت و جماعت کی عقائد پر کتب
زمرہ:ابن تیمیہ کی تصانیف